Document ID: /roh_data/filtered/fineweb-2-filterrobots_roh.jsonl.gz/73710

L'um suspectà haja brischà roma setga e suenter betg stizzà la fuaina endretg. Ferms vents hajan envidà il fieu anc ina giada. Latiers sajan blers autos da pumpiers, helicopters ed aviuns betg stads a disposiziun pervi d'in auter fieu en la vischinanza. I haja era dà problems da coordinaziun e retards cun evacuar, uschia las autoritads grecas vinavant.
Pervi dal fieu èn almain 96 persunas mortas. Passa 4000 chasas èn vegnidas devastadas u donnegiadas. I sa tracta dals incendis ils pli desastrus dapi passa diesch onns en Grezia.
RR novitads 15:00